Síðan er farið á milli þrepa með því að smella á Áfram > > eða < < Til baka . Hafi framteljandi skilað hlutabréfayfirliti RSK 3.19 í fyrra , þá eru nú árituð inn á blaðið þau hlutabréf sem til voru í árslok skv. þeim skilum . Búið er að skrá kennitölu í dálk 1 og nafn félags í dálk 2 , sem og nafnverð í ársbyrjun í dálk 3 og stofnverð ( kaupverð ) í dálk 4 . Hafi hlutafélag skilað hlutafjármiðum til skattstjóra eru einnig áritaðar upplýsingar af þeim miðum um arð og staðgreiðslu . Hafi framteljandi fengið greiddan arð á árinu 2013 er búið að árita hann í dálk 13 og staðgreiðslu af arði í dálk 14 . Allar breytingar á hlutabréfaeign á árinu 2013 ( t.d. kaup eða sölu hlutabréfa ) þarf síðan að skrá inn á blaðið , í þrepum 2 og 3 . Framteljandi þarf að færa nafnverð hlutabréfa sem hann átti í ársbyrjun 2013 inn í skráningarmynd ( þrep 1 ) . Hafi hlutabréf verið keypt í félaginu á árinu eru þau skráð í þrep 2 en seld hlutabréf í þrep 3 . Þegar búið er að skrá þessar upplýsingar reiknar eyðublaðið sjálfkrafa nafnverð hlutabréfa sem framteljandi átti í árslok 2013 . Það er birt í dálki 15 og á að stemma við nafnverð sem tilgreint er á hlutafjármiða ( hlutafjármiðar eru sýndir á sundurliðunarblaði ) .